**СПИСЪК**

**на допуснатите/недопуснатите кандидати за участие в Конкурс за назначаване на дипломатически служител със специфични изисквания за квалификация и опит на свободна длъжност** **„Дипломатически служител I** **степен” – една щатна бройка в отдел „Съседни страни”, дирекция „Югоизточна Европа” в Министерството на външните работи**

Въз основа на преценката, отразена в Протокол №1, Комисията, назначена със заповед на Министъра на външните работи № ЧР-95-00-44/26.01.2022 г., реши:

1.Допуска до конкурс за назначаване на„Дипломатически служител I степен” – една щатна бройка, отдел „Съседни страни“, дирекция„Югоизточна Европа” в Министерството на външните работи, следния кандидат:

- Д. Тонев.

**2.Не допуска до конкурса** следния кандидат**:**

* В. Кръстев.

|  |  |  |  |
| --- | --- | --- | --- |
| **Име**  **на кандидата** | **Представени ли са всички документи,**  **които се изискват според обявлението (1)** | **Удостоверяват**  **ли представените документи**  **съответствие на**  **кандидата с обявените минимални и специфични изисквания**  **за длъжността (2)** | **Основание за**  **недопускане** |
| В. Кръстев | „не“ | „не“ | Представената декларация по т. 4 от Обявлението е с неясно съдържание относно гражданството на кандидата.    Не са представени копия от документи по т. 6, удостоверяващи владеенето на чужди езици (степента „владеене” се доказва в съответствие с Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, изд. от Министъра на външните работи (обн. ДВ, бр. 92 от 22.10.2013 г.). Не е представен документ за посоченото в Заявлението владеене на италиански език.  Представеният списък по т. 7 от Обявлението не е напълно в обхвата на изискванията за длъжността.  Не са представени копия на документи по т. 9 от Обявлението – за продължителността на професионалния опит. |

3. Допуснатият кандидат трябва да се яви за провеждане на първата фаза на конкурса, с продължителност 3 астрономически часа **на 14 февруари 2022 г. от 09:30 ч. в зала 101** **„Антарктида“** в сградата на МВнР, гр. София, ул. „Александър Жендов“ №2. Необходимо е допуснатият кандидат да носи валиден български документ за самоличност и химикал, пишещ със син цвят. Предвид обявената извънредна епидемична обстановка и въведените противоепидемични мерки на територията на страната е задължително носенето на лични предпазни средства.

Първата фаза на конкурса ще включва изготвяне на аналитичен материал по тема от обхвата на изискванията за длъжността и ще се оценява по критерии: задълбоченост на съдържанието и стил на изложение. Оценяването се извършва от проверяващите по петстепенна скала с точност до 1,0; крайната оценка е средноаритметична между оценките на двамата проверяващи. При разлика в оценките на двамата проверяващи, по-голяма от 1,0, писмените работи се проверяват от арбитър; окончателната оценка е средноаритметичната между трите оценки. За успешно издържал писмения изпит се смята кандидат, който е получил оценка резултат не по-ниска от „4,0“. Кандидатът се уведомява за резултата от писмения изпит чрез електронно съобщение.

4. В случай на допускане на кандидата до втората фаза на конкурса - интервю, то той ще трябва да се яви **на 14 февруари 2022 г. от 15:00 ч. в зала 101** **„Антарктида“**  в сградата на МВнР, гр. София, ул. „Александър Жендов“ №2.

**Председател на Конкурсната комисия:** - п -

|  |
| --- |
| **Ваня Андреева-Малакова** |
|  |